nb da da de da da en da sv nl en da en de es en en de da da en da sv nl en da en de es nb nb da da da da da da nn da da sv da da da da da da sv de da eo de
Julehilsen fra Kenya – Nenkashe
Skolerne i Kenya har været lukket i lange perioder i år på grund af covid-19. I efteråret åbnede skolerne igen, men da skolernes eksamenskrav ikke var ændret, selvom eleverne kun havde modtaget halvdelen af årets undervisning, gjorde eleverne oprør. Regeringens reaktion var, at lukke alle secondary schools og sende eleverne hjem. Det betød store ekstraudgifter bl.a. for Nenkashe, til pigernes transport til og fra skolerne og til en ny indbetaling af skolepenge, som skolerne igen krævede da de åbnede (efter kun 14 dages nedlukning)!
På spørgsmål om hvordan den nye Omikron version af Covid-19 udvikler sig i Kenya, fortæller Silole, at det taler man ikke om i pressen. Det der fylder, er store valgmøder over alt i landet, hvor tusindvis af mennesker samles for at møde valgkandidaterne til efterårets valg.
Men midt i bekymringerne har vi en solstrålehistorie.
Jackline Semperuan er en af de piger, der har været under Nenkashes vinger, siden hun som lille pige flygtede fra sin fars plan om, at hun skulle omskæres. Jackline har klaret skolen godt og startede i 2019 på Karabete University for at læse Food Science Production and Hospitality. Jackline har også klaret sin uddannelse godt. Hun har netop bestået sin semestereksamen med fine karakterer, til trods for at hun ugen før sin eksamen fødte en lille datter. Lige nu arbejder hun på en restaurant indtil midt i januar, hvor hun begynder på sit sidste semester. Hun er så heldig, at hendes mor kan passe den lille pige, mens Jackline passer sin uddannelse.
Jackline ønsker os alle en glædelig jul, og takker for at vi har støttet hende, lige fra hun gik i 4. klasse.
Det koster årligt 200 kr for voksne og 50 kr for børn under 18 år.
Foreningens konto: 2112 4383 326 120.
Husk at skriv ‘kontingent’ på overførslen.
Neve | Drevet af WordPress